
Tisztességtelen kereskedelmi gyakorlatok

Kulcsszavak: tisztességtelen; kereskedelmi; gyakorlat; multi; marketing
A TDK dolgozat fő témája a tisztességtelen kereskedelmi gyakorlatok. A dolgozat bevezető részében a tisztességtelen kereskedelmi gyakorlat tisztázására kerül sor. A fogalom értelmezése és példákon keresztül történő bemutatása után a jogi aspektusok ide vonatkozó részeit elemzi a szakmunka, főként az irányadó Európai Uniós irányelveket és azok megjelenését a magyar jogrendben.
Részletesebben tárgyalja a vásárlási döntés befolyásolását, annak különböző módjait és technikáit, illetve, hogy mely módszerekkel élnek az értékesítők az egyes tisztességtelen eljárások során.
Kiemelt figyelmet fordít a multi-level marketing cégekre. A kialakulásokon és jellemzőiken túl rávilágít az általuk használt technikákra, melyekkel meggyőzik leendő fogyasztóikat, ügyfeleiket. Továbbá megvizsgálja ezen cégek magyarországi helyzetét.
Végezetül a primer kutatás eredményét elemzi statisztikai és gazdasági mutatószámokkal, amelyben összehasonlítja a kutatás eredményét az előzetesen gyűjtött információkkal. Majd a megfelelő konzekvenciát vonja le a fenti velős, de átfogó összegzéseként és javaslatot tesz további kutatási témák, illetve a mérés megismétlésére, annak tökéletesítésére a későbbiekre vonatkozóan.
Záró gondolatként egy teljesen szubjektív tanácsgyűjtemény kerül kidolgozásra, amivel megvalósul a dolgozat célja, hogy az olvasó tájékozottabb legyen a tisztességtelen praktikák terén, megtanulja felismerni, valamint elkerülni azokat.



